Vaani Pushpa 154 Views fall down , Indian currency
indian currency
ముంబై: వరుసగా మూడో రోజు దేశీయ కరెన్సీ నీరసంగానే ట్రేడవుతోంది. ఇంటర్‌ బ్యాంకు ఫోరెక్స్‌ మార్కెట్లో 15 పైసలు క్షీణించి 71.22వద్ద ప్రారంభమైంది. ప్రస్తుతం ఇదే స్థాయిలో ట్రేడవుతోంది. గాంధీ జయంతి సందర్భంగా బుధవారం మార్కెట్లు పనిచేయలేదు. మంగళవారం డాలరుతో మారకంలో రూపాయి 20 పైసలు పతనమై 71.70వద్ద స్థిరపడింది. అయితే మొదట 70.75వద్ద సానుకూలంగా ప్రారంభమైంది. తర్వాత 71.16వరకూ దిగజారింది. సోమవారం కూడా రూపాయి 31 పైసలు కోల్పోయిన విషయం తెలిసిందేఇ. మూడు రోజుల వరుస లాభాలకు బ్రేక్‌పడగా, సోమవారం రూపాయి 31 పైసలు నీరసించి 70.87వద్ద ముగిసింది. జపనీస్‌ యెన్‌, చైనీస్‌ యువాన్‌, యూరో తదితర కరెన్సీలతో మారకంలో డాలరు బలపడడం రూపాయిపై ప్రతికూల ప్రభావాన్ని చూపినట్లు ఫోరెక్స్‌ వర్గాలు పేర్కొన్నాయి. కాగా గత వారం మొదట బలహీనపడిన రూపాయి చివర్లో పెరిగింది. దేశీయ షేర్లలో విదేశీ పోర్ట్‌ ఫోలియో ఇన్వెస్టర్ల అమ్మకాలు కొనసాగుతూనే ఉన్నాయి. గత నెల 25 కన్నా ఎఫ్‌పిఐలు ఈక్విటీలలో నికరంగా రూ.5,578కోట్ల విలువైన స్టాక్స్‌ విక్రయించారు. అయితే ఇదే సమయంలో రుణ సెక్యూరిటీలలో మాత్రం రూ.1385కోట్లను ఇన్వెస్ట్‌ చేశారు. దీంతో దేశీ కేపిటల్‌ మార్కెట్లలో ఎఫ్‌పిఐలు నికరంగా రూ.4193 కోట్ల పెట్టుబడులను వెనక్కి తీసుకున్నట్లయింది. కాగా ఆగస్టులో ఎఫ్‌పిఐలు ఈక్విటీలో భారీగా రూ.17,592కోట్ల విలువైన స్టాక్స్‌ విక్రయించగా, జులైలో ఈక్విటీల నుంచి నికరంగా రూ.14,383కోట్ల పెట్టుబడులను వెనక్కి తీసుకున్న విషయం విదితమే.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/